မၢႆႉၶရူဝ်ႇသွပ်ႉၾ် ၶူဝ်ႇပၢႆးလွတ်ႉ

မၢႆႇၶရူဝ်ႇသွပ်ႉၾ် ၶူဝ်ႇပၢႆးလွတ်ႉ ၼႆႉ ပဵၼ် ၽူႈၸွႆႈဢွၵ်းပွမ် (artificial intelligence assistant) ဢၼ် မၢႆႇၶရူဝ်ႇသွပ်ႉၾ် လႆႈသိုပ်ႇမိုတ်ႈမႃး ၼင်ႇ ပိင်းၶျႅတ်ႉ (Bing Chat) မိူဝ်ႈ 2023 ၾႅပ်ႇဝႃႇရီႇ 7 ၼၼ်ႉယဝ်ႉ။ မၢႆႇၶရူဝ်ႇသွပ်ႉၾ်ၼႆႉ မၼ်းလႆႈဢဝ် မိၵ်ႈမၢႆ တွၼ်ႈတႃႇ ၶူဝ်ႇပၢႆးလွတ်ႉမၼ်း လၢႆလၢႆမဵဝ်း ႁူမ်ႈၵၼ်မႃး ၼႂ်းလိူၼ် ဢွၵ်ႇထူဝ်ႇပႃႇ လႄႈ ၼူဝ်ႇဝႅမ်ႇပႃႇ ၼႂ်းပီလဵဝ်ၵၼ်ယဝ်ႉ။

ၽၢင်ႁၢင်ႈ Microsoft Copilot ၼႆႉ မၼ်းၶႂ်ႈငၢႆးမိူၼ်ၵၼ်တင်း ၽၢင်ႁၢင်ႈ ChatGPT လႄႈ တင်းသွင်ဢၼ်ၼႆႉ ၸႂ်ႉဝႆႉ မေႃႇတႄႇ ဢွၵ်းပွမ် GPT-4ယဝ်ႉ။ မၼ်းၸၢင်ႈဢၢင်ႈဢိင် ငိူၼ်ႈငဝ်ႈမၼ်း၊ သၢင်ႈဝွၵ်း လႄႈ ႁဵတ်းလႆႈ ၽဵင်းၵႂၢမ်း ၸိူဝ်းၼႆႉယဝ်ႉ။ မၼ်းၸႂ်ႉ တူဝ်သၢင်ႈၶႅပ်းႁၢင်ႈ ၶွင်မၼ်းသေၵေႃႈ ၸၢင်ႈ သၢင်ႈၶႅပ်းႁၢင်ႈ ဢိင်ၼိူဝ်် ၶေႃႈၵႂၢမ်းလိၵ်ႈ ယဝ်ႉ။ Microsoft Copilot ၼႆႉ မၼ်းပွင်ႇလႆႈ ၽႃႇသႃႇၵႂၢမ်း လၢႆလၢႆဢၼ် တင်းၼမ်ယဝ်ႉ။

 ပိုၼ်း 
မိူဝ်ႈ ပီ 2023 ၾႅပ်ႇဝႃႇရီႇ 7 ၼၼ်ႉ Microsoft လႆႈပိုၼ်ဢွၵ်ႇ Bing ဝႃးသျိၼ်ႈမႂ်ႇ။ တီႈ ဝႃးသျိၼ်းၼၼ်ႉ ၶဝ်ႈပႃးဝႆႉ ၶျႅတ်ႉပွတ်ႉမႂ်ႇ ဢၼ်ႁွင်ႉဝႃႈ Bing Chat ဢၼ်ဝႃႈၼၼ်ႉယဝ်ႉ။ Bing Chat ၼႆႉၵေႃႈ ထုၵ်ႇဢဝ်သႂ်ႇပၼ်ပႃးတီႈ Microsoft Edge ယဝ်ႉ။ Microsoft ၼႆႉ လႆႈသၢင်ႈမႃး ၶျႅတ်ႉပွတ်ႉ ငၢႆးမိူၼ်ၵၼ် တွၼ်ႈတႃႇ Microsoft 365 ဢၼ်လႆႈၸိုဝ်ႈဝႃႈ Microsoft 365 Copilot ၼႆယဝ်ႉ။ Microsoft လႆႈသၢင်ႈမႃး ၶျႅတ်ႉပွတ်ႉ တၢင်ႇၸိူဝ်း ဢၼ်ႁွင်ႉဝႃႈ Windows Copilots ၼႆယဝ်ႉ။ တီႈၼႂ်းၵႄႈ သႅပ်ႇထႅမ်ႇပႃႇ 2023 လႄႈ ဢွၵ်ႇထူဝ်ႇပႃႇ 2023 ၼၼ်ႉ Microsoft 365 Copilot လႄႈ Windows Copilot ၼႆႉ လႆႈထုၵ်ႇလၢႆႈၸိုဝ်ႈဝႃႈ Microsoft Copilot ၼႆယဝ်ႉ။ ထိုင်မႃႈ ပီ 2023 ၼူဝ်ႇဝႅမ်ႇပႃႇ 15 မႃး ဢၼ်ပဵၼ် Bing Chat ၼၼ်ႉၵေႃႈ ထုၵ်ႇလၢႆႈၸႂ်ႉ ပဵၼ် Microsoft Copilot မႃးယဝ်ႉ။

ထိုင် 2023 တီႇသႅမ်ႇပႃႇမႃး Copilot ၼႆႉ ထုၵ်ႇဢဝ် ထႅမ်သႂ်ႇၼႂ်း ၶွင်ထုတ်ႇ Windows 11 တင်းၼမ်သေ ၸႂ်ႉလႆႈ ၾရီး၊ တွၼ်ႈတႃႇ Windows 10 တႄႉ လွင်ႈၵမ်ႉထႅမ်မၼ်း မီးဝႆႉ လွင်ႈမၵ်းၶၼ်ႈဝႆႉ၊ ဝၢႆးလင်တႄႉ တေၽိူမ်ႉသႂ်ႇပၼ်ၵႂႃႇယူႇ။ လိူၼ်ဝၢႆးလင်ၼၼ်ႉ လႆႈပိုၼ် ဢႅပ်ႉ Microsoft Copilot တွၼ်ႈတႃႇ ဢႅၼ်းတရၢႆႉ မႃးယဝ်ႉ။

 ၽၢင်ႁၢင်ႈၵၢၼ် 
တီႈၼႂ်ႈ Microsoft Edge ၼၼ်ႉ Copilot ၸၢင်ႈပၼ်လႆႈ လွၼ်ႉၶၢဝ်ႇ တီႈ ဝႅပ်ႉသၢႆႉ ဢၼ် ၽူႈၸႂ်ႉတိုဝ်း တိုၵ်ႉပိုတ်ႇတူၺ်းယူႇ တေႃႈလဵဝ်ၼၼ်ႉယဝ်ႉ။ မၢႆႇၶရူဝ်သွပ်ႉၾ် ၶူဝ်ႇပၢႆးလွတ်ႉ တီႈ ဝိၼ်းတူဝ်းၼႆႉ ၸၢင်ႈၸႂ်ႉမၼ်းလႆႈ တီႈ ပႅၵ်ႈၵၢၼ် (taskbar) သေ မၼ်းၵမ်ႉထႅမ်ပၼ်ပႃး ဢၼ်ဢဝ်သဵင်သေ ၸႂ်ႉလႆႈ ၼၼ်ႉယဝ်ႉ။ တီႈ မၢႆႇၶရူဝ်ႇသွပ်ႉၾ် 364 ၼၼ်ႉ မၢႆႇၶရူဝ်ႇသွပ်ႉၾ် ၶူဝ်ႇပၢႆးလွတ်ႉ ၼႆႉ မၼ်းၸၢင်ႈၸွႆႈထႅမ်ပၼ် လွင်ႈသၢင်ႈပၼ် လႄႈ လွင်ႈမႄးထတ်း ပွတ်းတွၼ်ႈ ၶွင် ၼႃႈလိၵ်ႈၸိူဝ်းၼႆႉယူႇ။ ၼႆႉမၼ်းၽၢင်ႉပၼ် ၵူၼ်းၵမ်ႈၽွင်ႈ ဝႃႈ ၼႆႉ မၼ်းပဵၼ်ၼင်ႇ Office Assistant ဢမ်ႇၼၼ် Clippy ဢၼ်ပဵၼ် ၽၢင်ႁၢင်ႈၵၢၼ်ၵဝ်ႇ ဢၼ်ပဵၼ်တႃႇၸွႆႈထႅမ် တီႈ ၵၢၼ်ၽိုၼ်လိၵ်ႈ တီႈ မၢႆႇၶရူဝ်ႇသွပ်ႉၾ် ဢွပ်ႉၾ်ၾိတ်ႉ (ဢၼ်ပဵၼ်ၸိုဝ်ႈၵဝ်ႇ မၢႆႇၶရူဝ်ႇသွပ်ႉၾ် 365)ၼၼ်ႉယဝ်ႈ။

 ၼႃႈလိၵ်ႈ ၸိူဝ်းၵဵဝ်ႇၵပ်း 
 Cortana
 ChatGPT
 Siri

ဢၢင်ႈဢိင်